ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
آروگیہ سیتو نے لوگوں ، کاروبار اور معیشت کو معمول پر لانے میں مدد کرنے کے لئے ایک نئی ’ اوپن اے پی آئی سروس‘ کا آغاز کیا
اس سروس کا فائدہ بھارت میں 50 سے زیادہ ملازمین کے ساتھ رجسٹرڈ تنظیمیں اور کاروباری ادارے اٹھا سکتے ہیں
اوپن اوپن اے پی آئی سروس سے تنظیمیں اپنے ملازمین یا کسی دیگر آروگیہ سیتو صارف کی صحت کی صورت حال کا پتہ ڈیٹا کی رازداری کی خلاف ورزی کیے بغیر لگانے میں اہل ہو گی
نئی دہلی،22 اگست :
ہمیں کووڈ۔19 کے ساتھ رہنے کے لئے قدم آگے بڑھاتے دیکھ کر آروگیہ سیتو ٹیم نے ایک نئے اختراعی فیچر پر کام کیا ہے جسے ’ اوپن اے پی آئی سروس‘ کہا جاتا ہے۔ تحفظ کا دھیان رکھتے ہوئے کاروباروں اور معیشت کو کام کاج شروع کرنے میں مدد کرنے کے لئے اوپن اے پی آئی سروس تنظیموں کو آروگیہ سیتو کی صورت حال کی جانچ کرنے اور اس کے ہوم فیچر کے ذریعہ اسے اپنے مختلف کاموں سے جوڑنے میں اہل بناتی ہے۔ آروگیہ سیتو کی اوپن اے پی آئی سروس کووڈ۔ انیس انفیکشن کے ڈر، جوکھم سے نمٹنے اور لوگوں، کاروباروں اور معیشت کو معمول پر لانے میں مدد کرتی ہے۔
آروگیہ سیتو 2 اپریل 2020 کو شروع ہونے کے بعد سے ہی کوویڈ 19 کے خلاف ہندوستان کی لڑائی کو طاقت دے رہی ہے۔ اب آروگیہ سیتو 15 کروڑ سے زیادہ صارفین کے ساتھ دنیا بھر میں سب سے زیادہ ڈاؤن لوڈ کی جانے والی رابطہ کا پتہ لگانے والی ایپ بن کر ابھری ہے۔ لوگوں کی بھاری حمایت سے آروگیہ سیتو نے کووڈ۔ 19 میں کمی لانے اور روک تھام سے متعلق فرنٹ لائن ہیلتھ ورکرز اور حکومت کی کوششوں میں مدد فراہم کی ہے۔ 6.6 ملین سے زیادہ بلوٹوتھ رابطوں کا سراغ لگا لیا گیا ہے اور ٹیسٹ کرائے گئے لوگوں میں کووڈ مثبت کی فیصد تقریبا 27 فیصد ہے۔ اس طرح آروگیہ سیتو پر مبنی بلوٹوتھ رابطے کا سراغ لگانا اور جانچ بہت موثر اور اثر انگیز ہے۔ اسی طرح ، بہت سے دوسرے لوگوں کو بھی احتیاط اور گھر میں کوارنٹین رہنے کا مشورہ دیا گیا ہے اور اس کی وجہ سے انفیکشن کے پھیلاؤ کا سلسلہ ٹوٹ گیا ہے اور انفیکشن کا جلد پتہ لگانے میں مدد ملی ہے۔ اس سے یہ یقینی ہو سکا ہے کہ ہندوستان میں اموات کی شرح سب سے کم ہے۔ ذیلی پن کوڈ سطحوں پر ابھرتے ہاٹ اسپاٹ کی پیشین گوئی کرنے کے لئے لوکیشن ڈیٹا اور آروگیہ سیتو انالیٹکس کا استعمال کرنے والا آروگیہ سیتو اتہاس انٹرفیس صحت حکام اور انتظامیہ کو ضروری احتیاطی قدم اٹھانے میں مدد کرنے میں بہت موثر رہا ہے۔
اپنے آغاز کے بعد سے ہی آروگیہ سیتو نے مسلسل اختراع کئے اور ای۔ پاس انٹیگریشن، کیو آر کوڈ اسکیننگ، کنبہ، جانکار لوگوں کے ساتھ صحت کی صورت حال کو ساجھا کرنے جیسی کئی سہولتیں شروع کیں جو آروگیہ سیتو کے موٹو۔ ’میں محفوظ، ہم محفوظ، بھارت محفوظ ‘ کے مطابق بھارت اور بھارت کے باشندوں کو محفوظ رکھنے میں بہت موثر رہے ہیں۔
اوپن اے پی آئی سروس
آروگیہ سیتو کی اوپن اے پی آئی سروس کا فائدہ وہ تنظیمیں اور کاروباری ادارے اٹھا سکتے ہیں جو پچاس سے زائد ملازمین کے ساتھ بھارت میں اندراج شدہ ہیں۔ وہ رئیل ٹائم میں آروگیہ سیتو ایپلی کیشن کا پتہ لگانے اور اپنے ملازمین یا آروگیہ سیتو کے دیگر صارفین جنہوں نے تنظیم کے ساتھ اپنی صحت کی صورت حال ساجھا کرنے کے لئے اپنی رضامندی دی ہے، کی صحت کی صورت حال جاننے کے لئے اوپن اے پی آئی سروس کا استعمال کر سکتی ہیں۔
اوپن ای پی آئی سروس کے لئے https://openapi.aarogyasetu.gov.inپر رجسٹریشن کرایا جا سکتا ہے۔
اوپن ای پی آئی سے متعلق تکنیکی سوالوں کوopenapi.aarogyasetu[at]gov[dot]inپر بھیجا جا سکتا ہے۔
بجلی کی وزارت
آر ای سی کی ذیلی کمپنی آر ای سی پی ڈی سی ایل نے پروجیکٹ ایس پی وی ‘کلم ٹرانسمیشن لمیٹیڈ’ کو انڈی گرڈ 1 لمیٹیڈ اور انڈی گریڈ 2 لمیٹیڈ کے کنسورشیم کے سپرد کیا
نئی دہلی:29؍دسمبر، 2021۔آر ای سی پاور ڈیولپمنٹ اینڈ کنسلٹنسی لمیٹیڈ  نے، جو کہ آر ای سی لمیٹیڈ کی ایک مکمل ملکیت والی ذیلی کمپنی ہے اور بجلی کی وزارت کے زیرسرپرستی این بی ایس سی نورتن سی پی ایس یو نے 28 دسمبر 2021 کو ایک خاص منصوبے ایس پی وی ، جو کہ ٹرانسمیشن کے منصوبے یعنی مہاراشٹر میں عثمان آباد کے علاقے میں قابل تجدید توانائی کے منصوبوں سے بجلی منتقل کرنے کے سسٹم کی تعمیر کے لئے تشکیل دیا گیا ہے، کو انڈی گریڈ 1 لمیٹیڈ اور انڈی گریڈ 2 لمیٹیڈ کے کنسورشیم کے حوالے کیا۔
انڈی گریڈ 1 لمیٹیڈ اور انڈی گریڈ 2 لمیٹیڈ کا کنسورشیم، نیلامی کے عمل کے کوارڈینیٹر کی حیثیت سے وزارت بجلی حکومت ہند کے بین ریاستی ٹرانسمیشن پروجیکٹ کا کامیاب بولی لگانے والا رہا ہے۔
آر ای سی پی ڈی سی ایل کے سی ای او جناب آر لکشمن اور آر ای سی پی ڈی سی ایل کے جوائنٹ سی ای او جناب ٹی ایس سی بوش نے ایس پی وی کو انڈی گریڈ1 لمیٹیڈ کے جناب بگیان پاریجا اور انڈی گریڈ2 لمیٹیڈ کے جناب آدتیہ کسلےکے حوالے کیا۔ اس موقع پر آر ای سی پی ڈی سی ایل، انڈی گریڈ 1 لمیٹیڈ اور انڈی گریڈ 2 لمیٹیڈ کے دیگر سینئر افسران بھی موجود تھے۔
کامیاب بولی لگانے والے کا انتخاب معیاری بولی کے دستاویزات اور رہنما خطوط کی روشنی میں ٹرانسمیشن ڈیولپرس کے انتخاب کیلئے ٹیرف پر مبنی مسابقتی بولی لگانے کے عمل  کے ذریعے انجام دیا گیا۔ یہ عمل بجلی کی وزارت، حکومت ہند کے نوٹیفکیشن کے مطابق تھا۔ اس کام میں کلم میں 400/220 کے وی کے ذیلی اسٹیشن کا قیام اور 400 کے وی ڈبل سرکٹ پرلی – پنے ٹرانسمیشن لائن کا ایل آئی ایل او شامل ہیں۔ اس منصوبے کی تکمیل کیلئے 18 مہینے کی مدت کار طے کی گئی ہے۔
آر ای سی لمیٹیڈ کے بارے میں: آر ای سی لمیٹیڈ ایک نورتن این بی ایس سی ہے جس کا خاص کام ہندوستان بھر میں بجلی کے شعبے میں مالیہ کی فراہمی اور اس کو ترقی دینا ہے، اس کا قیام 1969 میں ہوا تھا۔آر ای سی اب تک اپنے میدان عمل میں اپنی کارگزاری کے 50 برس سے زیادہ مکمل کرچکا ہے۔ یہ ادارہ ریاست کے بجلی کے اداروں، ریاستی حکومتوں، مرکزی/ ریاستی بجلی کی سہولیات، آزادانہ طور پر کام کرنے والے بجلی پروڈیوسروں، دیہی بجلی امدادباہمی اداروں اور نجی شعبے کے سہولیات کو مالی امداد فراہم کرتا ہے۔ اس کی کاروباری سرگرمیوں میں بجلی کے شعبے کی مکمل ویلیو چین میں مالیہ فراہم کرنے والے منصوبے شامل ہیں۔ اس کے مختلف قسم کے پروجیکٹوں میں بجلی کی پیداوار، منتقلی ، تقسیم اور قابل تجدید توانائی کے حصے شامل ہیں۔ آر ای سی کی فنڈنگ ہی کی بدولت آج ہندوستان میں ہر چوتھا بلب روشنی بکھیر رہا ہے۔
-----------------------
ش ح۔س ب۔ ع ن
U NO: 14968
(Visitor Counter : 114
وزارت دفاع
ڈی آر ڈی او نے پانچ بھارتی کمپنیوں کو بہت زیادہ سرد موسم کا لباس نظام  کی ٹیکنالوجی سونپی
تین سطحوں والا یہ ای سی ڈبلیو سی ایس نظام کو° +15 سے °-50 سلسیس درجہ حرارت کے درمیان تھرمل انسولیشن فراہم کرنے کیلئے ڈیزائن کیا گیا ہے
نئی دہلی:28 دسمبر،2021۔دفاعی تحقیق وترقی کے محکمے کے سکریٹری اور دفاعی تحقیق وترقی کے ادارے  کے چیئرمین ڈاکٹر جی ستیش ریڈی نے 27 دسمبر 2021 کو نئی دہلی میں 5 بھارتی کمپنیوں کو انتہائی ٹھنڈے کے موسم کا لباس نظامکی تکنیک سونپی۔
اس ای سی ڈبلیو سی ایس سسٹم کی ضرورت گلیشئر اور ہمالیہ کی چوٹیوں میں لگاتار آپریشن کیلئے بھارتی فوج کو پڑتی ہے۔ ابھی حالیہ دنوں تک فوج ای سی ڈبلیو سی ایس لباس سسٹم اور متعدد خصوصی کپڑوں اور کوہ پیمائی آلات  پوشاکوں کا اونچائی والے علاقوں میں تعینات فوجی اہلکاروں کیلئے درآمد کرتی رہی ہیں۔
ڈی آر ڈی اوکے ذریعے ڈیزائن کیا گیا ای سی ڈبلیو سی ایس سسٹم جسمانی سرگرمی کی مختلف سطحوں کے دوران ہمالیہ کے علاقوں میں مختلف موسمی حالات کے تحت درکار انسولیشن کی بنیاد پر بہتر تھرمل انسولیشن جسمانی آرام کے ساتھ ایک ایرگونومیکل طور پر ڈیزائن کیا گیا ماڈیولر تکنیکی لباس نظام ہے۔
ای سی ڈبلیو سی ایس اونچائی کے آپریشنز کے لیے واٹر پروف اور ہیٹ پروف خصوصیات پیش کرتا ہے اور ساتھ ہی سانس لینے کے قابل اور بہتر انسولیشن کے ساتھ سانس لینے کے قابل حرارت اور پانی کی کمی سے متعلق جسمانی تصورات، حرکت کی بلاتعطل حد اور تیزی سے پسینہ جذب کرنے کے تصورات شامل ہیں۔ تین سطحوں والے ای سی ڈبلیو سی ایس سسٹم کو مختلف مجموعوں اور جسمانی کام کی شدت کے ساتھ °+15 سے °-50 سلسیس درجہ حرارت کی حد میں مناسب طریقے سے تھرمل انسولیشن فراہم کرنے کے لیے ڈیزائن کیا گیا ہے۔
ہمالیہ کی چوٹیوں میں موسمی حالات کے وسیع اتار چڑھاو کو مدنظر رکھتے ہوئے یہ لباس سسٹم موجودہ موسمی حالات کے لیے مطلوبہ انسولیشن یا آئی آر ای کیو کو پورا کرنے کے لیے مخصوص امتزاج کا فائدہ پیش کرتا ہے جس سے یہ بھارتی فوج کے لیے ایک قابل عمل درآمد اختیار دستیاب ہوتا ہے۔ اس موقع پر ڈاکٹر جی۔ ستیش ریڈی نے فوج کی موجودہ ضروریات کو پورا کرنے کے لیے نہ صرف ایس سی ایم ای اشیاء کے لیے دیسی صنعتی بنیاد تیار کرنے کی ضرورت پر زور دیا بلکہ برآمدات کے لیے اس کی صلاحیت سے فائدہ اٹھانے پر بھی زور دیا۔
-----------------------
ش ح۔م ع۔ ع ن
U NO: 14906
(Visitor Counter : 145
کارپوریٹ امور کی وزارتت
جناب راؤ اندرجیت سنگھ کل، کارپوریٹ امور کی وزارت کے آزادی کا امرت مہوتسو تقریبات کے تحت، مسابقتی قانون پر قومی کانفرنس کا افتتاح کریں گے
مسابقتی کمیشن آف انڈیا  کل نئی دہلی میں آزادی کا امرت مہوتسو  کے تحت کارپوریٹ امور کی وزارت  آئیکونک ہفتہ کی تقریبات کے حصے کے طور پر مسابقتی قانون پر ایک قومی کانفرنس کا انعقاد کر رہا ہے۔
جناب راؤ اندرجیت سنگھ، مرکزی وزیر مملکت  برائے شماریات اور پروگرام کے نفاذ کی منصوبہ بندی اور ایم او ایس، کارپوریٹ امور مہمان خصوصی کی حیثیت سے افتتاحی خطاب کریں گے۔
جناب سنگھ سی سی آئی کے سفر پر ایک فلم، علاقائی زبانوں میں وکالت کے کتابچے، اور سی سی آئی کے سہ ماہی نیوز لیٹر، فیئر پلے کا خصوصی شمارہ جاری کریں گے، اور مضمون اور کوئز مقابلوں کے فاتحین کی ہمت افزائی کریں گے۔
جناب راجیش ورما، سکریٹری، ایم سی اے، خصوصی خطاب کریں گے، جب کہ جناب اشوک کمار گپتا، چیئرپرسن سی سی آئی، اپنے خطاب میں سی سی آئی کی طرف سے کیے گئے مختلف اقدامات پر روشنی ڈالیں گے۔
کانفرنس میں دو تکنیکی اجلاس ’ایمرجنگ ایشوز ان اینٹی ٹرسٹ انفورسمنٹ‘ اور ’ایمرجنگ ایشوز ان ریگولیشن آف کمبی نیشنز‘ کے موضوع پر منعقد ہوں گے، جن میں مختلف شعبوں کی نمائندگی ہوگی۔
’ایمرجنگ ایشوز ان اینٹی ٹرسٹ انفورسمنٹ ‘ پر سیشن کی صدارت ڈاکٹر سنگیتا ورما، ممبر، سی سی آئی کریں گی اور سی این بی سی ٹی وی 18 کی ایڈیٹر محترمہ نشا پودار سیشن کی نظامت کریں گی۔
’ایمرجنگ ایشوز ان ریگولیشن آف کمبی نیشنز ‘ پر سیشن کی صدارت شری بھگونت سنگھ بشنوئی، ممبر، سی سی آئی کریں گے اور اس کی نظامت جناب ارجیت برمن، ڈپٹی ریذیڈنٹ ایڈیٹر، دی اکنامک ٹائمز کریں گے۔
اے کے اے ایم کی تقریبات کا افتتاح عزت مآب وزیر اعظم جناب نریندر مودی نے مارچ 2021 میں کیا تھا اور اگست 2022 میں ہندوستان کی آزادی کی 75 ویں سالگرہ منانے کے لیے 75 ہفتوں کی الٹی گنتی شروع ہوئی تھی ۔اے کے اے ایم کی یہ تقریبات اگست 2023 تک چلنے والی ہیں۔
وزیراعظم کا دفتر
وزیراعظم کی اپیل پر روحانی رہنماؤں نےوُوکل فار لوکل کو اپنایا
سماج میں آتم نربھر بھارت مہم کو اپنی دعاؤں سے نوازا
نئی دہلی،17؍نومبر، وزیراعظم جناب نریندر مودی نے کل روحانی رہنماؤں سے آتم نربھر بھارت کے لئے ’ووکل فار لوکل‘ کو مقبول بنانے کی اپیل کی تھی، جس پر ملک بھر کے نامور روحانی رہنماؤں نے بڑی تعداد میں رد عمل کیا ہے۔ سنت سماج نے وزیراعظم کی اپیل کا پورے جوش سے خیر مقدم کیا ہے۔ روحانی شخصیات نے سامنے آکر آتم نربھر بھارت کے لئے ’ووکل فار لوکل‘ کو فروغ دینے اور اسے مقبول بنانے اور اس مقصد کو اپنا مکمل تعاون دینے کا عزم ظاہر کیا ہے۔
وزیراعظم نے یہ اپیل کل جین آچاریہ شری وجے ولبھ سریشور جی مہاراج کی 151 ویں سالگرہ کے موقع پر ویڈیو کانفرنسنگ کے ذریعے ’اسٹیچو آف پیس‘ کی نقاب کشائی کرتے وقت کی تھی۔ جناب مودی نے کہا تھا کہ جس طرح جنگ آزادی کی بنیاد بھگتی کی تحریک سے پڑی تھی، اسی طرح آتم نربھر بھارت کی بنیاد بھی ہمارے ملک کے سادھوؤں، مہاتماؤں، مہنتوں اور آچاریوں کے ذریعے فراہم کی جانی چاہئے۔
شری شری روی شنکر نے کہا کہ وزیراعظم کی اپیل پر اُن کی تنظیموں کے نوجوانوں نے روز مرہ کے استعمال کی اشیاء میں آتم نربھر بھارت کے عزم کو مضبوط کرنے کے لئے ایک ایپ بنایا ہے۔
بابا رام دیو نے بھی پتانجلی اور اپنے تمام پیروکاروں کی طرف سے آتم نربھر بھارت کو مکمل تعاون دینے کے عزم کو دہرایا۔ انہوں نے پیش کش کی وہ دیگر روحانی رہنماؤں سے ملاقات کرکے ’ووکل فار لوکل‘ کے پلیٹ فارم پر لانے کی کوشش کریں گے۔
سد گرو جگی واسودیو نے وزیراعظم کی اپیل کا جواب دیتے ہوئے کہا کہ ’’خود کفیل بننا ایک بنیادی طاقت ہے، جو کہ مضبوط اور مستحکم ملک کے لئے ضروری ہے۔ اس سے الگ نہ رہیں بلکہ قومی دھارے سے جڑیں اور دنیا میں اہمیت کے حامل بنیں۔ یہ شہریوں کے عزم کی وجہ سے ہی ممکن ہوسکتا ہے‘‘۔
سوامی اودھیشا نند نے سرکردہ روحانی رہنماؤں کی طرف سے متحدہ تعاون کا بھروسہ دلایا اور وزیراعظم کی اپیل کو حوصلہ بخش بتایا۔
بھاوت کتھا کار اور روحانی شخصیت دیوکی نندن ٹھاکر نے کہا کہ وزیراعظم کی اپیل پر اُن کے پیروکاروں نے ’ووکل فار لوکل‘ کو اپنی زندگی کا نصب العین بنالیا ہے۔
آتم نربھر بھارت کی حمایت اور اس کی تعریف میں روحانی رہنماؤں کے پیغامات بھرے پڑے ہیں۔ یہ نہ صرف ذاتی سطح پر اس کی حمایت کرتے ہیں بلکہ سنت سماج کے مجموعی تعاون کی بھی پیش کش کررہے ہیں، جس میں وہ اپنے حامیوں سے ’ ووکل فار لوکل‘ کو اپنانے کی اپیل کرنے کے ساتھ ساتھ اس مقصد کو بنیادی ڈھانچہ اور وسائل فراہم کرنے کی بھی باتیں کررہے ہیں۔اس تحریک کے لئے ان کے تعاون کو درج ذیل پیغامات میں دیکھا جاسکتا ہے۔
۰۰۰۰۰۰۰۰

U-7303
(
وزارت دفاع
ہندوستان ایروناٹکس لمیٹیڈ ہال کے ذریعہ اسٹریٹجک الیکٹرانکس فیکٹری
نئی دہلی ،11دسمبر، کیرالہ کےکاسرگوڑ میں ہندوستان ایروناٹکس لمیٹیڈ کی اسٹریٹجک الیکٹرانکس فیکٹری اس لئے قائم کی گئی ہے تاکہ وہاں مختلف طرز کے ایئربارن کمپیوٹرس کی اسمبلنگ، ٹیسٹنگ، مرمت اور مینوفیکچرنگ کی جا سکے۔ دفاع کے وزیر مملکت جناب شری پدنائک نے آج لوک سبھا میں جناب راج موہن اُنی تھنن کو تحریری جواب میں بتایا کہ 2008 میں کاسرگوڑ میں اسٹریٹجک الیکٹرانکس فیکٹری کی تنصیب کے قیام کے لئے 67کروڑروپے مختص کئے گئے ہیں۔ اس میں سے 66.31کروڑروپے اب تک خرچ کئے جا چکے ہیں۔
انہوں نے بتایا کہ اسٹریٹجک الیکٹرانکس فیکٹری نے اب تک مختلف طرز کے جنگی طیارے کے لئے مشن کمپیوٹرس، رڈارکمپیوٹرس ، ڈسپلےپروسیسرس کی طرح 1210ایئربارن کمپیوٹرس خریدے اور 2237کی مرمت کی۔
سائنس اور ٹیکنالوجی کی وزارت
ٹی ڈی بی ایسے ریسیور ماڈیولس کی تیاری اور پیداوار میں مدد کرتا ہے ، جو نیوی گیشن سپورٹ فراہم کرنے والے ایپ کے لئے لازمی ہیں
نئی دلّی ،25 دسمبر/ بھارت جلد ہی نیوک  کے لئے ضروری رسیور ماڈیولس کو تیار اور ان کی پیداوار کرے گا۔ یہ سات سیٹلائٹس کے ایک کلسٹر کے لئے اسرو کی طرف سے تیار کردہ ایک ایپلی کیشن ہے، جو بھارت اور اس کے ارد گرد 1,500 کلومیٹر سے زیادہ نیوی گیشن سپورٹ فراہم کرتی ہے۔ وزیر اعظم کے ویژن پر عمل کرتے ہوئے ، اس ٹیکنالوجی کو بہتر بنانے کے لئے تعاون ، جو جی پی ایس  کے لئے بھی ضروری ہے، بھارت کو الیکٹرانکس سسٹم ڈیزائن اور مینوفیکچرنگ کے لئے ایک عالمی مرکز کے طور پر قائم کرنے میں ایک اہم قدم ہوگا۔
حکومتِ ہند کے سائنس و ٹیکنا لوجی کے محکمے کے ایک آئینی ادارے ٹیکنالوجی ڈیولپمنٹ بورڈ نے حیدر آباد میں قائم منجیرا ڈیجیٹل سسٹم پرائیویٹ لمیٹیڈ  کو ، جو ایک ڈجیٹل سگنل پروسیسنگ  کی تحقیق و ترقی کی ایک کمپنی ہے ، جس کا مقصد نیوک ایپ کے لئے ضروری ریسیور ماڈیولس بڑی مقدار میں تیار کرنے کے لئے اعلیٰ کار کردگی والی کمپیوٹنگ کے نئی نسل کے کمپیوٹنگ آرکیٹکچر ڈیزائن تیار کرنا ہے ، مالی امداد کو منظوری دی ہے ۔ اس سے اسٹریٹیجک اہمیت کے شعبوں اور اقتصادی خود انحصاری میں بھارت کی ٹیکنا لوجی کی لیڈر شپ قائم کرنے میں مدد ملے گی ۔
کمپنی نے پیٹنٹ شدہ یونیورسل ملٹی فنکشنل ایکسلریٹر  کا استعمال کرتے ہوئے ، بیس بینڈ پروسیسر کو بھی ڈیزائن اور تیار کیا ہے۔ اس یو ایم اے کو عام ڈیجیٹل سگنل پروسیسنگ  ایپلی کیشنز ، جیسا کہ سرور ایکسیلریشن، ایج کمپیوٹنگ، نوڈ کمپیوٹنگ، کمپیوٹر ویژن، سگنل پروسیسنگ وغیرہ میں بھی استعمال کیا جا سکتا ہے۔
راجیش کمار پاٹھک، سکریٹری، آئی پی اینڈ ٹی اے ایف ایس، ٹی ڈی بی نے کہا کہ ’’ ٹی ڈی بی ٹیکنالوجی کمپنیوں کی ترقی کے لئے سازگار ماحولیاتی نظام تیار کرنے میں اہم کردار ادا کرتا رہا ہے، چاہے وہ اسٹارٹ اپ ہوں ، ایم ایس ایم ایز ہو یا قائم کردہ کمپنیاں ہوں۔ ہم، ٹی ڈی بی میں، قومی مفاد کی جدید ٹیکنالوجی جیسے سیمی کنڈکٹرز، گرین ہائیڈروجن، دفاع، ایرو اسپیس اور اسی طرح کے چیلنجز سے نمٹنے کے لئے تیار ہیں۔ ‘‘
کمپنی کے سی ای او، ڈاکٹر وینو کنڈاڈائی نے کہا کہ ’’ اس وقت ٹی ڈی بی کی مدد مقامی مصنوعات کی ترقی اور کمرشلائزیشن درست وقت پر کی گئی کوشش ہے اور یہ انتہائی مددگار ثابت ہوگی۔ منجیرا میں، ہم چپس کی ایک رینج کو ڈیزائن اور تیار کرنے کا ارادہ رکھتے ہیں ، جو الیکٹرانک چپ ڈیزائن اور ترقی میں خود انحصاری کے لئے ملک کے اقدامات میں اہم تعاون ہو گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14801
(Visitor Counter : 146
وزارت خزانہ
آفات ارض و سماں کے اثرات جھیلنے والے بنیادی ڈھانچے پر توجہ کے ساتھ قدرتی آفات کےاثرات برداشت کرنے والے بنیادی ڈھانچوں کے اتحاد سے آب و ہوا کی تبدیلی کے حالات میں بہتری آئے: وزیر خزانہ
کاربن ڈائی آکسائڈ گیس کے اخراج کی اونچی سطح سے نمٹنے کے لئے حکومت کا ارادہ پرانے حرارتی بجلی گھروں کو بند کرنے کا ہے
دس لاکھ سے زائد نفوس پر مشتمل آبادی والے شہروں میں صاف ستھری ہوا کو یقینی بنانے کیلئے ریاستوں کی منصوبہ سازی اور ان پر عمل درآمد کے لئے حوصلہ افزائی کی جائے گی
ریاستوں کے ذریعہ صاف ستھری ہوا کے اقدامات کی تیاری کیلئے 4400کروڑ روپے مختص کئے گئے
نئی دہلی، یکم فروری 2020، آفات ارض و سماں کے اثرات جھیلنے والے بنیادی ڈھانچے پر توجہ کے ساتھ آب و ہوا کی تبدیلی کے ماحول کو بہتر بنانے کے حکومت کے ارادوں پر زور دیتے ہوئے خزانہ اور کارپوریٹ امور کی وزیر نے آج عام بجٹ 21-2020 میں ماحولیات کے شعبےسے متعلق متعدد تجاویز پیش کیں۔
خزانہ اور کارپوریٹ امور کی وزیر محترمہ نرملا سیتا رمن نے آج پارلیمنٹ میں عام بجٹ 21-2020 پیش کرتے ہوئے کہا کہ ستمبر 2019 میں کوالیشن فار ڈیزاسٹر ریزیلیئنٹ انفراسٹرکچر شروع کیا گیا تھا۔اس کا سکریٹریٹ دہلی میں ہے۔ انہوں نے مزید کہ ‘‘ اس عالمی شراکت داری سے پائیدار ترقی کے متعدد اہداف کے حصول کے علاوہ سینڈائی فریم ورک کے حصول میں مدد ملے گی۔اس سے آفات ارض و سماں کے اثرات جھیلنے والے بنیادی ڈھانچے پر توجہ کے ساتھ آب و ہوا کی تبدیلی کی حالت بہتر ہوگی۔
وزیر خزانہ نے ملک کے ترقیاتی نکات کو ذہن میں رکھتے ہوئے پیرس معاہدہ 2015 کے تحت نیشنلی ڈیٹرمائنڈ کنٹری بیوشنسد  کے حصول کے تئیں حکومت کی کوششوں کے بارے میں بھی بتایا۔انہوں نے یہ بھی یقین دلایا کہ ہندوستان بجٹ کے عام ضابطوں کے ذریعہ متعلقہ محکموں اور وزارتوں کے ذریعہ مختلف شعبوں میں کارروائی کرنے کا پابند عہد ہے۔
محترمہ نرملا سیتارمن نے پرانے حرارتی بجلی گھروں کے ذریعہ کاربن ڈائی آکسائڈ گیس کے اخراج کی انچی سطح کے مسئلے پر روشنی ڈالی۔ وزیر خزانہ نے ایسے بجلی گھروں کو بند کرنے کی حکومت کی تجویز اور متبادل مقصد کے لئے خالی زمین کے استعمال میں لانے پر بھی تبادلہ خیال کیا۔
وزیر خزانہ نے دس لاکھ نفوس سےزائد آبادی والے شہروں میں صاف ستھری ہواکی دستیابی کے فقدان پر تشویش ظاہر کی۔ انہوں نے صاف ستھری ہوا کو یقینی بنانے کی غرض سے ریاستوں کو منصوبے، وضع کرنے اور ان کی عمل درآمد کی حوصلہ افزائی کے حکومت کے ارادوں کا بھی اظہار کیا۔ سال 21-2020 کی مدت کے لئے اس پہل کے مقصد سے 4400کروڑروپے مختص کئے گئے ہیں۔ ماحولیات ، جنگلات اور آب و ہوا کی تبدیلی کی وزارت کے ذریعہ جلد ہی اس سلسلے میں ترغیبات کے لئے پیمانوں کو مشتہر کیا جائے گا۔
سماجی انصاف اور تفویض اختیارات کی وزارت
معذور افراد کو با اختیار بنانے والے محکمہ نے 27 جون، 2023 کو ہیلن کیلر ڈے منایا
اس سے وابستہ اداروں کے ذریعے پورے ہندوستان میں 50 سے زیادہ مقامات پر مختلف پروگرام منعقد کیے گئے
ہیلن کیلر ڈے، ہیلن کیلر کی پیدائش کا جشن منانے کے لیے ایک یادگاری دن ہے، جو ہر سال 27 جون کو منایا جاتا ہے۔ حالانکہ ہیلن کیلر پیدائشی طور پر سماعت و بینائی سے محروم تھیں، لیکن انہوں نے زندگی میں پختہ عزم کیا اور اپنے مقاصد کو حاصل کیا۔ وہ ایک مشہور مصنف بن گئیں، کئی کتابیں شائع کیں، ’’امریکن فاؤنڈیشن فار دی بلائنڈ‘‘ کی بنیاد ڈالی، اور معذور افراد کے لیے ایک وکیل کے طور پر کام کیا۔ سائنس و ٹیکنالوجی میں پیش رفت کے نتیجہ میں، سماعت و بینائی سے محروم افراد مکمل بھرپور اور نتیجہ خیز زندگی بسر کرنے کے قابل ہیں۔ ہیلن کیلر ڈے پر، ہم معذور افراد کی مدد کرنے اور شمولیتی شعبے میں ہوئی پیش رفت کو تسلیم کرتے ہیں۔ یہ یاد دلاتا ہے کہ ہر کسی میں صلاحیت ہے اور وہ سماج میں کافی تعاون دے سکتا ہے۔
سماجی انصاف اور تفویض اختیار کی وزارت، حکومت ہند کے تحت معذور افراد کو با اختیار بنانے کے محکمہ  ملک کے معذور افراد کی ترقی کے سبھی ایجنڈے کی دیکھ ریکھ کرنے والی نوڈل اکائی ہے۔ ہیلن کیلر کی حصولیابیوں کو اجاگر کرنے اور متعلقین، مخصوص طور پر معذور افراد کو ترغیب دینے کے مقصد سے، محکمہ نے 27 جون 2023 کو ہیلن کیلر ڈے منایا، اس سے وابستہ اداروں کے ذریعے پورے ہندوستان میں 50 سے زیادہ مقامات پر مختلف پروگرام منعقد کیے۔
27 جون، 2023 کو ہیلن کیلر ڈے منانے کے لیے ملک بھر میں بیداری پیدا کرنے کے پروگرام، سیمینار اور ورکشاپ، ادارہ کے کمیونٹی ریڈیو اسٹیشن 91.2 این آئی وی ایچ ہیلو دون کے ذریعے ایک آڈیو ویڈیو پروگرام، ویبنار، کھیل کی سرگرمیاں، سوال و جواب کے مقابلے وغیرہ کا اہتمام کیا گیا۔
خواتین اور بچوں کی ترقیات کی وزارت
ناقص غذا کو جڑسے ختم کرنے کے لئے اپنائے گئے اقدامات
نئی دہلی 06 فروری :خواتین اوربچوں کی ترقی کی مرکزی وزیرمحترمہ زوبن اسمرتی ایرانی نے آج راجیہ سبھامیں ایک تحریری جواب میں بتایاکہ حکومت نے ناقص غذا کے معاملے کو اعلیٰ ترجیح دی ہے اوروہ تغذیئے سے متعلق مختلف معاملات اور پہلوؤ ں کو حل کرنے کے لئے ریاستوں /مرکز کے زیرانتظام علاقوں کے ذریعہ مختلف وزارتوں /محکموں کی بہت سی اسکیموں اور پروگراموں پرعملدرآمد کررہی ہے ۔ یہ وزارت بچوں کی مربو ط ترقی کی اسکیم آئی سی ڈی ایس کے تحت نوعمرلڑکیوں کے لئے پوشن ابھیان ، پردھان منتری مترووندنا یوجنا ،آنگن واڑی سروسیز اوراسکیم نافذکررہی ہے ۔ اس کا مقصد ملک میں بچوں اورخواتین میں ناقص غذاکے مسئلے کو حل کرنا ہے ۔
حکومت نے 18دسمبر ، 2017کو پوشن ابھیان قائم کیاہے ۔ پوشن ابھیان کے مقاصد میں 6سال تک کی عمرکے بچوں، نوعمرلڑکیوں ، حاملہ خواتین اور دودھ پلانے والی ماووں میں تغذیہ کی نوعیت میں ایک مقررہ مدت کے اندرسدھار اوربہتری لاناہے ۔اس کے علاوہ اہداف بھی مقررکرناہے جو حسب ذیل ہیں ۔
|
|
نمبرشمار
|
|
مقصد
|
|
ہدف
|
|
1.
|
|
6سال کی عمر کے بچوں میں ٹھٹھن کو روکنااورکم کرنا
|
|
@ 2% p.a.
|
|
2.
|
|
6سال کی عمرکے بچوں میں ناقص غذااورکم وزن کو ررکنا
|
|
@ 2% p.a.
|
|
3.
|
|
6سے 59مہینوں کے بچو ں میں خون کی کمی کودور کرنا
|
|
@ 3% p.a.
|
|
4.
|
|
15سے 49سال کی عمرکی نوعمرلڑکیوں اور خواتین میں خون کی کمی کو دورکرنا
|
|
@ 3% p.a.
|
|
5.
|
|
ولادت کے وقت بچوں میں وزن کی کمی دورکرنا
|
|
@ 2% p.a.
ابھیان کا مقصد ایک سلسلے وارڈھنگ سے اورمرحلے وارطریقے پرملک میں ناقص غذاکودورکرناہے ۔اس ابھیان کے تحت جو عام سرگرمیاں انجام دی گئی ہیں ان میں دیگرمختلف پروگراموں کے ساتھ مرتکز ہونے کے عمل کو یقینی بنانا سروس ( خدمات کی فراہمی کو مستحکم کرنے کے لئے انفارمیشن ٹکنالوجی پرمبنی کامن ایپلی کیشن سافٹ ویئرکو اپنا اور تغذیئے کے پہلووں سے متعلق عوام کو بیدارکرنے کے لئے جن آندولن کو راستہ دکھانے والے پہلوکو باورکرانااور مقاصد کے حصول کے لئے ریاستوں اورمرکز کے زیرانتظام علاقوں کو ترغیبات دینا شامل ہیں ۔
صحت اورخاندانی وفلاح بہبود کی وزارت کاایک اہم پروگرام نیشنل ہیلتھ مشن ہے ۔ اس کے تحت بہت سے اقدامات کئے گئے ہیں ۔ تاکہ ناقص تغذیئے کے مسئلے کو حل کیاجاسکے ۔ اس وزارت کے تحت فوڈ اورنیوٹریشن بورڈ اپنے علاقائی فیلڈیونٹوں کے ذریعہ تغذیے سے متعلق تربیتی پروگراموں کو اہتمام کرتی ہے اور دستیاب مقامی کھانوں کے استعمال کے ذریعہ صحت مند متوازن خوراک کی اہمیت کے بارے میں تغذیئے سے متعلق پروگراموں کا بھی اہتمام کرتاہے ۔الیکٹرانک اور پرنٹ میڈیاکے استعمال کے ذریعہ بھی عوامی بیداری مہم کا بھی اہتمام کیاجاتاہے ۔
بھارتی چناؤ کمیشن
انتخابی کمیشن نے جناب ایم کے داس کو جھارکھنڈ اسمبلی انتخابات کے لیے خصوصی پولیس آبزرور مقرر کیا
نئی دہلی،23 نومبر ہندوستان کی انتخابی کمیشن نے جناب مرنال کانتی داس  جھارکھنڈ کی ریاستی اسمبلی کے انتخابات 2019 کے لیے خصوصی پولیس آبزرور مقرر کیا ہے۔ انتخابی کمیشن نے جھارکھنڈ میں بائیں محاذ کی انتہا پسندی کے باعث نظم ونسق کے چیلنجوں کے پیش نظر یہ فیصلہ کیا ہے۔ جناب ایم کے داس اپنی نئی ذمہ داری سنبھالنے کے لیے آج رانچی پہنچیں گے اور پولیس فورس کی تعیناتی اور حفاظتی معاملوں کا جائزہ لیں گے۔
غور طلب ہے کہ جناب داس منی پور پولیس کے ڈائرکٹر جنرل کے عہدے سے سبکدوش ہوئے تھے اور انھیں 2019 کے لوک سبھا انتخابات کے دوران تری پورہ اور میزورم کے لیے خصوصی آبزرور مقرر کیا گیا تھا۔
۔ ۔ ۔ ۔ ۔ ۔ ۔ ۔ ۔

U. No. 5329
(Visitor Counter : 52
وزارت دفاع
غیر ملکی سلامتی سے متعلق باہمی ربط وضبط کی کمیٹی کی 134ویں میٹنگ
ہندوستانی ساحلی محافظ کے ڈائریکٹرجنرل کی صدارت میں وارانسی میں4 جنوری 2023 کو وی ایس پٹھانیہ میں غیرملکی سلامتی سے متعلق باہمی ربط وضبط کی کمیٹی کی 134 ویں میٹنگ منعقد ہوئی ۔شرکاء نے ہندوستان کی غیر ملکی تنصیبات کی سلامتی کی تیاریوں اور اس کی تاثیر کا جائزہ لیا۔
میٹنگ سے خطاب کرتے ہوئے جناب پٹھانیہ نے ملک میں غیر ممالک کی توانائی سے متعلق تنصیبات اور ان کی سکیورٹی کی اہمیت کو اجاگر کیا۔ انہوں نے کہا کہ دشمن قوتو ں کے ذریعہ حملے کے امکانات کو مسترد نہیں کیا جاسکتا ۔ انہوں نے توجہ مرکوز رکھنے اور ہمہ وقت غیرملکی سلامتی سے متعلق سخت اقدامات کے لئے تیاررہنے کی ضرورت پر زور دیا۔
انہوں نے خبردار کیا کہ ایک فورم کے طور پر او ایس سی سی غیرملکی سلامتی سے متعلق اثر انداز ہونے والے کسی بھی عنصر کو نظر انداز نہیں کرسکتا۔ انہوں نے تمام شراکتدارو ں سے تال میل قائم رکھنے اور ٹھوس کوششوں کے ساتھ فوری جواب کی تیاری رکھنے پر زور دیا۔
وزارت خزانہ
انکم ٹیکس محکمے نے مغربی بنگال میں تلاشی کی کارروائیاں انجام دیں
نئی دہلی:06؍دسمبر، 2021۔انکم ٹیکس محکمے نے یکم دسمبر 2021 کو کولکاتا میں قائم ایک معروف کمپنی کے خلاف تلاشی اور ضبطی کی کارروائی انجام دی ہے جو ٹی ایم ٹی سریا اور تعمیراتی ساز وسامان وغیرہ تیار کرتی ہے۔ یہ تلاشی کی کارروائی مغربی بنگال اور اڈیشہ میں تقریباً 20 مقامات پر انجام دی گئی۔
کارروائی کے دوران گروپ کے ذریعے ٹیکس کی چوری کے مختلف طریقہ کار کا پتہ چلا ہے۔ تلاشی کے دوران ایسی بہت سی دستاویزات اور ڈیجیٹل اعداد وشمار ضبط کیے گئے ہیں جن سے بغیر حساب کتاب کے نقد ادائیگیوں، نقد خرید وفروخت اور پیداوار کو کم دکھائے جانے وغیرہ کا پتہ چلتا ہے۔ ابتدائی جائزے میں حاصل شواہد سے انکشاف ہوتا ہے کہ گروپ کے ذریعے ایسی کئی کاغذی / جعلی کمپنیاں چلائی جارہی تھیں جن سے آمدنی کو مختلف طریقوں سے خرد برد کیا جاسکے۔ اس طرح کے طریقہ کار کو گروپ کے اہم افراد میں سے ایک نے قبول بھی کیا ہے۔
تلاشی کی کارروائی کے دوران 75 لاکھ روپئے نقد اور تقریباً 2.26 کروڑ روپئے کے زیورات ضبط کیے گئے ہیں جبکہ کئی بینک لاکروں کو بھی منجمد کردیا گیا ہے۔ اب تک اس تلاشی کی کارروائی سے تقریباً 100 کروڑ روپئے کی بغیر حساب کتاب والی آمدنی کا پتہ چلا ہے۔
مزید تفتیش جاری ہے۔
-----------------------
ش ح۔و ا۔ ع ن
U NO:13803
(Visitor Counter : 102